Til prisen er det hvad man kan regne med. Rigtig fin lejelighed, med det mest nødvendige og super beliggenhed. Dog blev der ikke gjort rent de sidste 11 dage, selvom det stod på en seddel på værelset, og da jeg påpegede det fik jeg at vide at det bare var en gestus og at de ikke behøvede at gøre det. Ydermere stod der at der var mulighed for parkering. Det var der også, men jeg kunne først, efter 9 dage, få en såkaldt “gate-key” der kunne åbne og lukke bommen. Desuden stod der også at receptionen skulle være bemandet i bestemte åbningstider. Det var den dog aldrig, men man kunne så ringe efter, hvad jeg går ud fra var hotelejeren, og hun kom så, dog ikke altid med den bedste attitude og gæstfrihed. Alt i alt ok, og hvad man kan forvente i det prisleje, men lidt træls at nogen ting ikke bliver overholdt, som feks parkering, når vi havde regnet med det. Vi var nogenlunde tilfredse, men kommer nok ikke igen.